**Der stilles forslag om at hæve kontingentet med kr. 100 eller kr 200 pr. år pr. husstand.**

Forslaget motiveres med nødvendigheden af at opbygge en økonomisk buffer til sikring af gennemførelsen af vedtagne projekter. Hidtil er erfaringen jo, at alle større projekter skrinlægges af bestyrelsen med begrundelsen, at *”det vil være en meget dyr løsning”.* Senest i referatet fra sidste års generalforsamling, hvor man med nævnte begrundelse har skrinlagt et forslag om opfyldning af fællesarealet mellem stien og Herredsvejen, der ofte står under vand. Og for endnu engang at understrege vigtigheden af en sådan økonomisk buffer, kan jeg divertere nytilkomne medlemmer med det faktum, at etableringen af den nuværende legeplads blev udskudt så mange gange af økonomiske grunde, at forslagsstillernes børn var flyttet hjemmefra inden legepladsen var opført.

Endelig synes vi ikke, det er urimeligt, hvis kontingentet følger nogenlunde med pris- og lønudviklingen.

Anita og Poul Hube

Jakob Knudsensvej 15